David Hodges

David Hall Hodges (s. 5. joulukuuta 1978) on yhdysvaltalainen kosketinsoittaja, laulaja, lauluntekijä ja tuottaja, joka tunnetaan ehkä parhaiten työstään Evanescence-yhtyeessä, jonka hän jätti vuonna 2002. ==Ura== ===Evanescence=== David Hodges liittyi Evanescenceen vuonna 1999. Hän toimi Evanescencessa kosketinsoittajana ja taustalaulajana ja osallistui kappaleiden säveltämiseen. Pian Hodgesin liittymisen jälkeen Evanescence julkaisi albumin Origin. Hodges levytti samoihin aikoihin Evanescencen laulajan Amy Leen kanssa gospel-kappaleet "Breathe" ja "Fall Into You", joista ensimmäinen julkaistiin Summit Worship -kokoelma-albumilla. Hodges julkaisi hengellistä musiikkia sisältävän soolo-EP:n Musical Demonstrations Pt. 1 vuonna 2000. Hodges oli mukana tekemässä Evanescencen maailmanmaineeseen nostanutta albumia Fallen, mutta erosi yhtyeestä hieman ennen sen julkaisua vuonna 2002. Hodges voitti Evanescencen kanssa kaksi Grammy-palkintoa vuonna 2004.Grammy.com Hodges ja yhtyeestä myöhemmin eronnut Ben Moody ovat tehneet yhteistyötä myöhemminkin. Hodges on sanonut olevansa edelleen ystävä myös Amy Leen kanssa.DavidHodges.info - Evboard.com Interview ===Muut yhtyeet=== Evanescencesta lähtönsä jälkeen Hodges perusti rock-yhtyeen Trading Yesterday, jossa hän oli itse laulajana ja kosketinsoittajana. Yhtye julkaisi omakustanteena albumin The Beauty and the Tragedy vuonna 2004. Yhtye sai levytyssopimuksen Epic Recordsin kanssa ja julkaisi singlen "One Day", mutta levy-yhtiö purki levytyssopimuksen ennen yhtyeen seuraavan albumin julkaisua. Trading Yesterdayn albumi More Than This jäi pitkäksi aikaa julkaisematta yhtyeen ja levy-yhtiön välisten kiistojen takia. Albumi julkaistiin viimein syyskuussa 2011.DavidHodges.info - NewsDavid Hodges Music - News Hodges perusti Trading Yesterday -yhtyeessä soittaneen Steve McMorranin elektronista musiikkia soittavan yhteen The Age of Information. Yhtyeeseen liittyivät myös Will "Science" Hunt ja Josh Donahue. Yhtye julkaisi EP:n Everything is Broken syyskuussa 2007.David Hodges Music - The Age of Information. Hodgesilla on levytyssopimus Warner Brothers Records -yhtiön kanssa sooloartistina. Hän julkaisi digitaalisesti EP:n nimeltä The Rising EP elokuussa 2009.David Hodges Music - Artist Hodges ja hänen ystävänsä John Campbell julkaisivat instrumentaalisen digitaalista musiikkia sisältävän albumin "The Fragile World" nimellä Avox vuonna 2010.David Hodges Music - Avox Hodges on mukana yhtyeessä Arrows to Athens. Yhtye julkaisi digitaalisesti albumin "Kings & Thieves" vuonna 2011.Arrows to Athens ===Työ lauluntekijänä=== Hodges on säveltänyt musiikkia useille muille artisteille, muun muassa Kelly Clarksonille, Anastacialle ja Daughtrylle. Hän sävelsi Carrie Underwoodin ja Hillary Lindseyn kanssa kappaleen "There's a Place for Us", jonka Underwood levytti Narnian tarinat: Kaspianin matka maailman ääriin -elokuvan soundtrackille. Kappale oli ehdolla parhaan alkuperäiskappaleen Golden Globe -palkinnon voittajaksi.Deadline - Golden Globe Nominations Announced ==Diskografia== ===Soolo=== ====Albumit==== * The December Sessions Vol. 1 (2012) ====EP:t==== * Musical Demonstrations Pt. 1 (2000) * The Rising EP (2009) * Passangers: Weapons (2012) ====Singlet==== * Hard to Believe (2009) ===Evanescence=== ====Albumit==== * Origin (2000) * Fallen (2003) ====EP:t==== * Mystary EP (2003) ====Singlet==== * Bring Me To Life (2003) * Going Under (2003) * My Immortal (2003) * Everybody's Fool (2004) ===Trading Yesterday=== ====Albumit==== * The Beauty & The Tragedy (2004) * More Than This (2011) ====Singlet==== * One Day (2005) ===The Age of Information=== ====EP:t==== * Everything is Broken (2007) ===Avox=== ====Albumit==== * The Fragile World (2010) ===Arrows to Athens=== ====Albumit==== * Kings & Thieves (2011) ==Lähteet== ==Aiheesta muualla== *David Hodgesin virallinen sivu *David Hodges Twitterissä *davidhodges.info * (Hodgesin virallinen MySpace-sivu) * (Hodgesin vanhempaa musiikkia) * * Luokka:Yhdysvaltalaiset laulajat Luokka:Yhdysvaltalaiset pianistit Luokka:Yhdysvaltalaiset kosketinsoittajat Luokka:Yhdysvaltalaiset lauluntekijät Luokka:Yhdysvaltalaiset säveltäjät Luokka:Hengellisen musiikin esittäjät Luokka:Grammy-palkinnon saajat Luokka:Vuonna 1978 syntyneet Luokka:Elävät henkilöt Luokka:Evanescence